คือ ผมมีอะไรกับน้องคนนึง ครั้งแรก และครั้งเดียว วันที่ 13สิงหาคม ถุงยางขาด แล้วหลั่งใน ผมเลยไปซื้อยาคุมฉุกเฉินให้ ปกติประจำเดือนเค้าจะมาทุกวันที่15ของทุกเดือน แต่คราวนนี้ไม่มา ซึ่งพอมาวันที่21 ทำการตรวจโดยใช้ที่ตรวจฉี่ขึ้นมา2ขีด ผมก็ไม่มั้นใจครับ เลยมาวันที่23 สิงหาคม โดยพาน้องเค้าไปตรวจที่คลีนิค ตอนเย็นเวลา17.40 ผลออกมาว่าท้อง ขีดเข้มทั้ง2ขีด เป็นไปได้ไหมครับซึ่งจะเป็นลูกของผม ผมไม่มั่นใจตัวเองเลย ผมจะพิสูจยังไงดีครับว่าใช้ลูกผมรึป่าว เพราะผม แค่ครั้งนั้นครั้งเดียวจริงๆ
สวัสดีค่ะ การทานยาคุมฉุกเฉินนั้นจะป้องกันการตั้งครรภ์ได้ 58%-95% (ขึ้นอยู่กับความรวดเร็วในการทานหลังจากมีเพศสัมพันธ์) ซึ่งไม่ใช่ 100% ดังนั้น โอกาสที่จะตั้งครรภ์ย่อมมีได้ ดังนั้นหากได้ตรวจหาการตั้งครรภ์ที่คลินิกแล้วพบขึ้น 2 ขีด ก็แสดงว่าเกิดการตั้งครรภ์ขึ้นค่ะโดยปกติ การตรวจหาการตั้งครรภ์จากปัสสาวะ จะเริ่มตรวจพบได้เมื่อเกิดการปฏิสนธิไปมากกว่า 1 สัปดาห์แล้ว ดังนั้น หากสามารถตรวจพบชัดเจนได้ตั้งแต่ 8 วันหลังจากมีเพศสัมพันธ์ อาจเป็นไปได้ว่าเกิดการปฏิสนธิมาก่อนหน้านั้นแล้วอย่างไรก็ตาม หากต้องการความแน่นอนมากขึ้น อาจใช้วิธีตรวจอายุครรภ์จากอัลตราซาวด์ ก็จะสามารถคำนวณวันที่เกิดการปฏิสนธิได้อย่างคร่าวๆ ค่ะ